
Disgrifiad Swydd 

ADRAN:			Comisiynu ar gyfer Anghenion Cymhleth	

SWYDD:	Asesydd sy'n Canolbwyntio ar Ganlyniadau 

GRADD Y SWYDD:		GR13

YN ATEBOL I'R: 	Rheolwr Tîm - Comisiynu ar gyfer Anghenion Cymhleth


DIBEN Y SWYDD:	
Cefnogi hyrwyddo model ymarfer Gofal Cymdeithasol i Oedolion sy'n seiliedig ar gryfderau – gweithio i gyflawni canlyniadau, drwy gyflwyno rhaglen waith sy'n canolbwyntio ar gyflwyno asesiadau ac adolygiadau yn unol â'r Model Cynnydd.

Ymgysylltu'n effeithiol â'r holl randdeiliaid ac unigolion i sicrhau bod cymorth yn cael ei ddarparu yn unol â chanlyniadau a dyheadau unigolion.  Byddwch yn cyflawni hyn drwy gynnal asesiadau ac adolygiadau cymesur, sy'n seiliedig ar dystiolaeth ac ar gryfderau, ac sy'n canolbwyntio ar ganlyniadau a fydd yn galluogi unigolion i gyflawni eu dyheadau wrth wneud y mwyaf o adnoddau.

Bydd y rôl hefyd yn cynnwys rhoi cymorth i dimau eraill er mwyn hyrwyddo a gweithredu'r fethodoleg gomisiynu sy'n canolbwyntio ar ganlyniadau.  Bydd gennych gyfrifoldeb penodol am y canlynol:

· Cynnal adolygiadau cadarn a manwl o unigolion presennol.
· Cynorthwyo'r gwaith o ddatblygu unigolion drwy archwilio pob opsiwn gan gomisiynu gwasanaethau a defnyddio atebion cymunedol i hyrwyddo eu hannibyniaeth a'u llesiant.
· Sicrhau bod cynlluniau gofal a chymorth yn gymesur â chryfderau a galluoedd unigolion er mwyn cyflawni canlyniadau a nodwyd yn effeithiol.

Darparu ymarfer gwaith cymdeithasol rhagorol trwy arwain a hyrwyddo darpariaeth y lefel uchaf o sgiliau a datblygiadau ymarfer, drwy'r gallu i ysbrydoli a mentora aelodau'r tîm.  
 



PRIF GYFRIFOLDEBAU A GWEITHGAREDDAU:

· Cynorthwyo'r Arweinydd Gwaith Cymdeithasol i ddarparu'r gwasanaeth Comisiynu ar gyfer Anghenion Cymhleth. 
· Cefnogi'r gwaith o gyflawni'r Model Cynnydd drwy'r rhaglen waith Comisiynu ar gyfer Anghenion Cymhleth. Darparu dull sy'n seiliedig ar dystiolaeth, sy'n canolbwyntio ar gryfderau a galluoedd unigolion ac ar yr anghenion y rhoddwyd tystiolaeth ohonynt er mwyn hyrwyddo unigolion drwy lwybr cynnydd, gan wneud y defnydd gorau o'r adnoddau sydd ar gael.
· Trafod gyda darparwyr ar y gofynion gwasanaeth penodol ar gyfer unigolion, drwy gyflwyno tystiolaeth o'r asesiad sy'n canolbwyntio ar ganlyniadau, sy'n seiliedig ar gryfderau i sicrhau defnydd cymesur o adnoddau.
· Sicrhau bod cynlluniau gofal a chymorth cymesur yn cael eu darparu sy'n cyd-fynd â'r ‘hyn sy'n bwysig’ i bobl ac sy'n cyflawni dyheadau personol. Hyrwyddo rhagoriaeth o fewn ymarfer gwaith cymdeithasol; nodi a gweithredu ar bryderon risg a diogelu; a chymryd rôl arweiniol mewn achosion cymhleth Gofal Iechyd Parhaus y GIG. 
· Rheoli llwyth achosion cymhleth, gan gynnal asesiadau ac adolygiadau cynhwysfawr, cymhleth mewn partneriaeth ag unigolion, teuluoedd a gofalwyr a chyda gweithwyr proffesiynol eraill.
· Gan rannu goruchwyliaeth aelodau'r tîm yn ôl yr angen, bydd deiliad y swydd yn sicrhau bod ffocws ar gyflawni'r fethodoleg sy'n canolbwyntio ar ganlyniadau, ymarfer sy'n seiliedig ar gryfderau, gan gynnig llais, dewis a rheolaeth.
· Bod yn gyfrifol am sicrhau bod cynlluniau gofal a chymorth yn defnyddio adnoddau cymesur i ddiwallu anghenion a nodwyd a sicrhau'r annibyniaeth fwyaf posibl, gan gyfrannu at reoli adnoddau yn effeithiol. 
· Bod yn gyfrifol am adnoddau'r Gyfarwyddiaeth Gwasanaethau Cymdeithasol a Llesiant a'r Bwrdd Iechyd fel y bo hynny'n cael ei ddirprwyo ac yn ôl y gofyn.
· Cyfrannu at ddatblygiad strategol y tîm a'r gwasanaeth drwy grwpiau tasg/gwaith prosiect yn ôl yr angen.
· Cynnal rôl sicrhau ansawdd yn unol â'r fframwaith sicrhau ansawdd a chanlyniadau rheoli perfformiad drwy archwiliadau/casglu data a dadansoddi. 
· Cyfrannu at ddatblygu a dysgu'r tîm, hwyluso dysgu myfyrwyr gwaith cymdeithasol a rhannu arfer gorau â chydweithwyr CBSP ac asiantaethau partner.
· Cydymffurfio â pholisïau, gweithdrefnau adrannol a'r fframwaith rheoli perfformiad. Cefnogi gydag archwilio; arfarnu staff; goruchwylio a gwella a datblygu gwaith cymdeithasol, a rheoli risg. Ystyried ymchwil ac arfer gorau gwaith cymdeithasol wrth ddatblygu'r gwaith hwn. 
· Cynnal cofnodion cyfoes ar y ffeiliau electronig, a dogfennau perthnasol fel sy'n ofynnol gan y Gyfarwyddiaeth a'r Bwrdd Iechyd i gyrraedd safonau da ar gyfer ymarfer. 
· Goruchwylio Myfyrwyr a Hyfforddeion Gwaith Cymdeithasol.
· Dilyn Cod Ymarfer Gofal Cymdeithasol Cymru a bodloni gofynion Datblygiad Proffesiynol Parhaus ar gyfer cofrestru. Hefyd, bod yn gyfrifol am eu perfformiad eu hunain yn erbyn targedau iechyd a gofal cymdeithasol cenedlaethol y cytunwyd arnynt. Paratoi ar gyfer goruchwylio ac adolygiadau datblygu personol a chymryd rhan ynddynt gyda'r rheolwr llinell. 
· Darparu cefnogaeth, arweiniad a hyfforddiant i ymarferwyr gwaith cymdeithasol a chydweithwyr proffesiynol eraill o fewn y tîm ar ymarfer gwaith cymdeithasol proffesiynol. Bydd hyn yn cael ei gyflawni drwy ymgynghori, goruchwylio llwyth achosion, goruchwylio grŵp cymheiriaid gwaith cymdeithasol, a nodi anghenion mewn perthynas â hyfforddiant gwaith cymdeithasol. Arwain ar ddatblygu myfyrwyr gwaith cymdeithasol yn y tîm a chyfrannu at ddatblygiad myfyrwyr ehangach yr holl weithwyr proffesiynol yn y tîm.
· Cael y wybodaeth ddiweddaraf am ddeddfwriaeth  gyfredol; yr arfer gwaith cymdeithasol gorau a chyfraith achosion a sicrhau bod hyn yn cael ei gymhwyso o fewn ymarfer gwaith cymdeithasol yn y tîm i gefnogi gwelliant parhaus.
· [bookmark: _Hlk147222405]Cadw at weithdrefnau Diogelu Cymru Gyfan.

DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth Cyfle Cyfartal ac arferion gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai. Dylid rhoi gwybod am unrhyw bryderon i'r Tîm Diogelu Oedolion ac Ansawdd neu'r Tîm IAA a Diogelu.

Adolygiad a Hawl i Amrywio
Mae'r Disgrifiad Swydd hwn fel y mae'n berthnasol ar hyn o bryd a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.
GWIRIAD COFNODION TROSEDDOL 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).




Manyleb y Person
Asesydd sy'n Canolbwyntio ar Ganlyniadau
Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon. Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol.
	Priodoleddau
	Gofynion
	Hanfodol
	Dull Gwerthuso / Profi

	Cymwysterau, Addysg a Hyfforddiant 


	· Mae cymhwyster gwaith cymdeithasol cydnabyddedig, e.e., CQSW, DipSW, BA anrh mewn gwaith cymdeithasol. 
	Ydy



	Cyflwyno Tystysgrifau Cymwysterau gwreiddiol a ffurflen gais. 

	
	· Tystiolaeth o Ddatblygiad Proffesiynol Parhaus/hyfforddiant ôl-gymhwyso.
	Ydy
	

	
	· Cofrestru gyda Gofal Cymdeithasol Cymru.
	Ydy
	

	Gwybodaeth a Phrofiad
	· Profiad ôl-gymhwyso sylweddol, yn enwedig mewn perthynas â chynnal asesiadau.
· Profiad sylweddol o weithio gydag oedolion ag anghenion cymhleth, amlweddog. 
	Ydy



Ydy
	Cyfweliad, ffurflen gais, a phroses ddethol.

	
	· Ymrwymiad i ddulliau amlddisgyblaethol, integredig effeithiol o ran gwaith.
	Ydy
	

	
	· Gwybodaeth arbenigol am bolisi cyfredol, canllawiau statudol, a'r Gyfraith fel y mae'n cael ei chymhwyso ac effaith hyn ar bobl wrth ddarparu Gwasanaethau Gofal Cymdeithasol ac Iechyd, (gan gynnwys y Fframwaith Asesu Integredig a Gofal Iechyd Parhaus y GIG).
· Gwybodaeth a phrofiad arbenigol o weithio gydag amrywiaeth eang o anghenion cymhleth
	Ydy









Ydy
	

	
	· Profiad o addysgu ymarfer/goruchwylio/mentora a/neu reoli staff.
	Ydy
	

	
	· Profiad o reoli o fewn adnoddau a ddyrannwyd. 
· Gwybodaeth am reoli perfformiad mewn lleoliadau gofal iechyd.
	Ydy

Ydy
	

	Gwybodaeth a Phrofiad (parhad)
	· Dealltwriaeth o egwyddorion cymorth dan gyfarwyddyd y dinesydd.
	Ydy

	Cyfweliad, ffurflen gais, a phroses ddethol.

	
	· Dealltwriaeth o ddyletswydd gydraddoldeb cyrff cyhoeddus.
	Ydy
	

	Sgiliau a Rhinweddau Personol
	· Ymrwymiad i gyflawni'r sgiliau ymarfer proffesiynol uchaf, drwy'r gallu i gymell, mentora a datblygu pob aelod o'r tîm a chydweithwyr.
· Gallu ysgrifennu adroddiadau a chynnal safon uchel o wneud penderfyniadau yn seiliedig ar dystiolaeth.
· Sgiliau rhyngbersonol a phobl da.
· Y gallu i flaenoriaethu a pharodrwydd i gymryd cyfrifoldeb am reoli llwyth gwaith a pherfformiad.
· Gallu rheoli a datrys gwrthdaro mewn ffordd gadarnhaol.
· Gweithio yn unol â'r Cod Ymarfer Proffesiynol ar gyfer Gofal Cymdeithasol.
· Gallu gwneud dyfarniadau proffesiynol cadarn gan gynnwys risgiau uchel am unigolion, eu teuluoedd a'u gofalwyr.
· Gallu rheoli a datrys gwrthdaro mewn ffordd gadarnhaol.
· Profiad cynaliadwy o asesu a rheoli risg.
· Gallu defnyddio systemau TG i gofnodi gwaith a rhoi tystiolaeth ohono, gan ymgymryd ag unrhyw hyfforddiant angenrheidiol.
· Gallu gweithio mewn ffordd broffesiynol, cynrychioli'r gyfarwyddiaeth a'r bwrdd iechyd mewn amrywiaeth o gyfarfodydd mewnol ac allanol.
· Ymrwymiad y gellir ei ddangos i gydraddoldeb ac arfer gwrthwahaniaethol a'r gallu i integreiddio polisïau cydraddoldeb i mewn i ddarparu strategaethau a gwasanaeth.
· Bydd yn ofynnol i chi feddu ar eich cerbyd eich hun.
· Mae'r gallu i gyfarch cwsmeriaid drwy gyfrwng y Gymraeg yn un o'r gofynion ar gyfer y swydd hon.
	Ydy




Ydy


Ydy

Ydy


Ydy


Ydy


Ydy




Ydy

Ydy




Ydy




Ydy




Ydy

	Cyfweliad, ffurflen gais, a phroses ddethol.

